b"\n_START_ARTICLE_\n23a Divisi\xc3\xb3 (Ex\xc3\xa8rcit Popular de la Rep\xc3\xbablica)\n_START_SECTION_\nHistorial\n_START_PARAGRAPH_\nLa unitat va ser creada el 3 d'abril de 1937, creada a partir de les forces militars i milicianes que cobrien el sector de Granada. Cobria un front que anava des de Sierra Nevada fins a la costa del mar Mediterrani. La divisi\xc3\xb3, composta per les brigades mixtes 54a, 55a i 85a, va quedar sota el comandament del tinent coronel Carlos Jim\xc3\xa9nez Canito. Inicialment la 23a Divisi\xc3\xb3 va tenir el seu lloc de comandament a Berja, si b\xc3\xa9 des de desembre de 1937 el va tenir a Ug\xc3\xadjar. Mesos despr\xc3\xa9s de la seva creaci\xc3\xb3, la unitat va passar a quedar integrada en el XXIII Cos d'Ex\xc3\xa8rcit. No va arribar a intervenir en operacions militars de rellev\xc3\xa0ncia."